Diari Oficial de la Generalitat Valenciana


Sumari del DOGV 7653, del 09-11-2015 (2015/9035)

RESOLUCIÓ de 30 d'octubre de 2015, de la Direcció General de Formació Professional i Ensenyaments de Règim Especial, per la qual es concedeixen els premis professionals de Música i de Dansa de la fase autonòmica de la Comunitat Valenciana corresponents al curs 2014-2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7653

Data del DOGV
:   09-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9035


Data del document
:   30-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * distinció honorífica

RESOLUCIÓ de 30 d'octubre de 2015, de la Direcció General de Formació Professional i Ensenyaments de Règim Especial, per la qual es concedeixen els premis professionals de Música i de Dansa de la fase autonòmica de la Comunitat Valenciana corresponents al curs 2014-2015. [2015/9035]  
Per Ordre de 76/2014, de 16 de setembre, de la Conselleria d'Educació, Cultura i Esport, per la qual es regulen a la Comunitat Valenciana els premis professionals per a l'alumnat que ha conclòs les ensenyances professionals de música o de dansa, publicada en el Diari Oficial de la Comunitat Valenciana de 19 de setembre de 2014, es van convocar els premis professionals de música i dansa, de la fase en el centre i l'autonòmica.  
En compliment del que disposen els articles 14 i 15 de la mencionada Ordre 76/2014, de 16 de setembre, s'han reunit els tribunals de música i dansa constituïts a este efecte, els quals, una vegada concloses les proves corresponents i el procés de selecció, han elevat davant de la directora general de Formació Professional i Ensenyaments de Règim Especial la seua proposta per a la concessió dels premis.  
Vista la proposta del tribunal i en virtut de les competències que em confereix el Decret 155/2015, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer. Premis  
1. S'adjudiquen els premis professionals de Música de la fase autonòmica, corresponents al curs 2014-2015, als següents estudiants, relacionats per departaments:  
a) Departament de Tecla: Pau Fernández Benlloch, de l'especialitat instrumental de Piano, amb la qualificació final de 9,9500, del Conservatori Professional de Música Número 2 de València (València).  
b) Departament de Corda: Manel Barrios Ferragut, de l'especialitat instrumental de Violí, amb la qualificació final de 9,5000, del Conservatori Professional de Música Número 2 de València (València).  
c) Departament de Vent-Fusta: Marta Jornet Espí, de l'especialitat de Flauta travessera, amb la qualificació final de 8,8750, del Conservatori Professional de Música Número 2 de València (València).  
d) Departament de Cant: Rocío Crespo Celdrán, de l'especialitat de Cant, amb la qualificació final de 8,7500, del Conservatori Professional de Música de Torrent (València).  
e) Departament de Vent-Metall i Percussió: Jorge Sintes Fernández, de l'especialitat instrumental de Trombó, amb la qualificació final de 8,7000, del Conservatori Professional de Música José Iturbi de València (València).  
f) Es declaren deserts els premis professionals de Música de la fase autonòmica, corresponents a les modalitats de: Música de Cambra, Fonaments de Composició i Història de la Música.  
2. S'adjudica el premi de Dansa, corresponent al curs 2014-2015, a l'estudiant següent:  
a) Débora Fraile Ruiz, de l'especialitat de Dansa Contemporània, amb la qualificació final de 7,9200, del Conservatori Professional de Dansa de València.  
  
Segon. Efectes dels premis  
1. El premi consistirà en un diploma a l'excel·lència en el rendiment acadèmic expedit per la conselleria competent en matèria d'educació. Així mateix, la dita conselleria promourà que l'alumnat premiat puga realitzar la interpretació d'un repertori propi de la seua especialitat, dins de la programació anual d'una sala representativa de la Comunitat Valenciana, i sense perjuí d'altres beneficis que poguera establir per a este alumnat.  
2. L'obtenció d'este premi es farà constar igualment en l'expedient acadèmic de l'alumnat, amb la denominació de Premi Professional autonòmic de Música o Premi Professional autonòmic de Dansa.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà ser interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de la conselleria competent en matèria d'educació, en el termini d'un mes a comptar de l'endemà de la publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 30 d'octubre de 2015. La directora general de Formació Professional i Ensenyaments de Règim Especial: Marina Sánchez Costas.